સુત્રો દ્વારા મળેલી જાણકારી મુજબ આ ચાર મહિલાઓ ભિક્ષા માગીને પોતાનો ગુજરાન ચલાવે છે. મંગળવારે આ ચાર મહિલાઓ ભિક્ષા માગવા માટે જુના વાડજ સર્કલ પાસે પહોચી હતી, જ્યા દારૂ પીધેલા શખ્સોએ તેમને રોકી પૈસાની માંગણી કરી હતી, મહિલાઓએ પૈસા આપવાનો ઇનકાર કરતા આ શખ્સોએ આ મહિલાઓને બચ્ચા ચોર બતાવી બુમો પાડવાની શરૂ કરતા ટોળુ ભેગુ થઇ ગયુ હતુ. ત્યારબાદ ટોળાએ વાત સાચી માનીને મહિલાઓને લાતો અને ગુસો મારવાનું શરૂ કર્યુ હતુ. મહિલાઓ પોતાના બચાવ માટે રિક્ષામાં બેસવા દૌડી ત્યારે સામેથી આવતા બાઇક સવાર લોકોએ આ રિક્ષા રોકી અંદર જ મહિલાઓને પીટવાનું શરૂ કર્યુ હતુ. સુત્રો દ્વારા મળતી માહિતી મુજબ, આ સમગ્ર ઘટના બનવા પાછળનું કારણ સોશિયલ મીડિયામાં આવતી અફવાઓ છે. જેના કારણે ટોળાએ આ મહિલાઓને બચ્ચા ચોર સમજીને માર માર્યો હતો.